**ΧΡΗΣΗ ΕΡΩΤΗΣΕΩΝ ΓΛΩΣΣΑ Γ ΓΥΜΝΑΣΙΟΥ**

**ΕΡΩΤΗΜΑ:Σε τι αποσκοπεί ο συγγραφέας με τη χρήση ερωτήσεων;**

- διέγερση προβληματισμού, επικαλείται συναίσθημα αναγνώστη.

- πρόκληση ανησυχίας

- να προσδώσει ειρωνικό τόνο στο λόγο του

- να δημιουργήσει κλίμα αμεσότητας και την αίσθηση του διαλόγου στον αναγνώστη (θεατρικότητα)

- όταν είναι ρητορικές, να δώσει έμφαση στη θέση του.

**- Να συνδέσει δύο διαφορετικές νοηματικές ενότητες ή να εισαγάγει ένα νέο θέμα.**

**1. Τι είναι οι Ευθείες ερωτήσεις και ποια είναι τα είδη τους;**

Οι Ευθείες ερωτήσεις είναι ερωτήσεις που τίθενται **σε Ευθύ λόγο.** Υπάρχουν καταρχήν δύο είδη Ευθείων ερωτήσεων:

* Αυτές που τίθενται **για να απαντηθούν.** Τις συναντάμε σε διαλόγους και συνεντεύξεις. Διακρίνονται σε **γνήσιες ερωτήσεις** και **ερωτήσεις προσταγής**και μπορούμε να τις ονομάσουμε**Απλές.**
* Αυτές που τίθενται **χωρίς να αναμένεται φυσική απάντηση**από τον δέκτη, δηλαδή περισσότερο ως **σχήμα λόγου.**Σε αυτή την κατηγορία ανήκουν**οι Ρητορικές ερωτήσεις ή Ρητορικά ερωτήματα**

**2. Τι προσδίδουν οι Ευθείες ερωτήσεις στο ύφος ενός κειμένου γενικά;**

* Προφορικότητα
* Υποκειμενικότητα
* Αμεσότητα/ οικειότητα
* Ζωντάνια/ παραστατικότητα/ δραματικότητα
* Υφολογική ποικιλία

### ****3. Ποιος είναι ο σκοπός του πομπού, όταν θέτει Απλές ερωτήσεις;****

Σε όλες αυτές τις περιπτώσεις, οι ερωτήσεις είτε αποσκοπούν **στην πρόσληψη πληροφοριών** είτε διατυπώνουν **με ευγένεια κάποια προσταγή ή παράκληση**είτε προωθούν **την εξέλιξη της πλοκής**αν πρόκειται για αφηγηματικό κείμενο.

### ****4. Ποια είναι η διαφορά των Ρητορικών ερωτήσεων από τις Απλές ερωτήσεις;****

Οι Ρητορικές ερωτήσεις (ρητορικά ερωτήματα) είναι **σχήμα λόγου,**οπότε χρησιμοποιούνται κυρίως για **υφολογικούς λόγους.** Προσδίδουν όπως και οι Απλές ευθείες ερωτήσεις **προφορικότητα, αμεσότητα**και υφολογική ποικιλία. Όσον αφορά την **επικοινωνιακή τους λειτουργία,** αποσκοπούν:

* Στην ανάπτυξη νοερού διαλόγου με τον δέκτη.
* Στην έκφραση απορίας/ ειρωνείας/ αμφιβολίας/ αποδοκιμασίας από την πλευρά του πομπού.
* Στην αφύπνιση/στον προβληματισμό του δέκτη.
* Στην ευαισθητοποίηση/ συναισθηματική διέγερση του δέκτη.